Allerede på 500-tallet var Sur et etablert senter for handel med Øst-Afrika. På 1500-tallet var det portugiserne som hadde kontroll over byen, men den omanske imamen Nasir ibn Murshid klarte å frigjøre byen fra portugisisk styre. Byen hadde deretter en økonomisk fremgang, blant gjennom handel med India og Øst-Afrika. Dette fortsatte frem til midten av 1800-tallet, da britene innførte forbud mot slavehandel. Byen ble ytterligere svekket av åpningen av Suezkanalen, som medførte at byens handel med India opphørte.